Държавен вестник, бр. 78, 2012 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  78
МИНИСТЕРСТВО 
НА ОКОЛНАТА СРЕДА 
И ВОДИТЕ
Правилник за изменение и допълнение на 
Правилника за устройството и дейността 
на Висшия консултативен съвет по водите 
(обн., ДВ, бр. 39 от 2002 г.; изм. и доп., бр. 35 
от 2011 г.)
§ 1. В чл. 2 след думите „Министерство­
то на околната среда и водите“ се добавя „с 
мандат 4 години“.
§ 2. В чл. 5 се правят следните изменения 
и допълнения:
1. Алинеи 4 – 9 се изменят така:
„(4) Представителите на неправителстве­
ните организации (НПО) по чл. 5, ал. 1 са 
лица, номинирани посредством обединения 
за гражданско участие на НПО, осъществя­
ващи дейност в областта на околната среда, 
които включват не по-малко от десет НПО за 
мандат не повече от четири години без право 
на два последователни мандата.
(5) Номинацията по ал. 4 се прави след 
отправена покана от страна на министъра на 
околната среда и водите или оправомощено 
от него лице чрез интернет страницата на 
Министерство на околната среда и водите и 
публикация в един ежедневник.
(6) Поканата по ал. 5 съдържа: срок, в който 
следва да постъпят конкретните кандидатури, 
и списък на необходимите документи по ал. 7.
(7) Документите, които всяко обединение 
за гражданско участие на НПО следва да 
представи са: списък на юридическите лица 
с нестопанска цел (сдружения/фондации), 
участващи в обединението за гражданско учас­
тие, с подпис на председателя на съответното 
обединение; копие от устав/учредителен акт 
и данни за съдебна регистрация, седалище, 
адрес и координати за връзка (тел., факс, 
електронна поща, трите имена на предста­
вителя на сдружението/фондацията) за всяко 
юридическо лице, участващо в обединението; 
споразумение по образец, даден в приложение 
№ 1. Писмената информация за номинацията 
по ал. 4 се внася с писмо в деловодството 
на министерството или по електронен път 
с електронен подпис в посочения съгласно 
ал. 6 срок, към което всеки от номинираните 
представители прилага подписана собствено­
ръчно декларация по образец, даден в при­
ложение № 2, че не участва в ръководен и/
или контролен орган на политическа партия, 
както и декларация съгласно образец, даден в 
приложение № 3, подписана от председателя 
на съответното обединение относно броя на 
НПО, включени в него.
(8) Всяко обединение за гражданско участие 
на НПО може да номинира по един канди­
дат за представител (титуляр и заместник) в 
състава на ВКСВ. Всяка НПО може да даде 
своя глас само за една номинация по ал. 4. 
Общият брой на представители на обединения 
за гражданско участие на НПО в състава на 
ВКСВ е трима.
(9) Документите по ал. 7 се разглеждат 
от назначена със заповед на министъра на 
околната среда и водите комисия, която пред­
лага на министъра за включване в състава на 
ВКСВ онези трима кандидати, номинирани 
от обединенията за гражданско участие на 
НПО, представили информация за най-голям 
брой НПО, включени в тях и отговарящи 
на изискванията по ал. 4 и 7. При наличие 
на кандидати, номинирани от обединения с 
еднакъв брой НПО, при равни други усло­
вия, комисията включва в състава на ВКСВ 
кандидата на обединението, което първо по 
реда на внасяне е представило документите 
по ал. 7.“
2. Създават се ал. 10 – 14:
„(10) При установяване на непълноти или 
несъответствия в документите и/или инфор­
мацията по ал. 7 председателят на комисията 
по ал. 9 дава указания и има право еднократно 
да изиска отстраняване на нередовности в 
срок до 14 дни от получаване на съобщени­
ето. В случай че указанията или срокът не 
бъдат спазени от обединението за гражданско 
участие на НПО, комисията не разглежда 
кандидатурата на това обединение.
(11) В случай че броят на обединенията, 
номинирали свой представител, е по-малък 
от необходимия брой представители в съста­
ва на ВКСВ, министърът на околната среда 
и водите или оправомощено от него лице по 
изключение уведомява обединението, включ­
ващо най-голям брой НПО, да посочи повече 
от един кандидат за представител в състава 
на ВКСВ, като представи: споразумение по 
образец, даден в приложение № 1 към чл. 5, 
ал. 7; подписани собственоръчно декларации 
от номинирания представител по образец, 
приложение № 2 към чл. 5, ал. 7 и приложение 
№ 3 към чл. 5, ал. 7.
(12) Мандатът на определения предста­
вител на НПО започва да тече от датата на 
заповедта на министъра на околната среда и 
водите, с която номинираният се определя 
за член на ВКСВ.
(13) Освобождаването на представител на 
НПО от състава на ВКСВ може да стане:
1. по негово искане;
2. при отзоваването му от страна на НПО, 
които са го номинирали;
3. при промяна на декларираните обстоя­
телства по ал. 7;
4. при наличието на влязла в сила присъда 
за извършено престъпление по смисъла на НК;
5. при състояние на трайна нетрудоспособ­
ност, което продължи повече от три месеца;